tartuNLP/wikipedia-smugri-20251201 huggingface dataset:
David Card

David Edward Card (s. 1956) on kanadalainen taloustieteen professori. 
Hän on työssään tutkinut vähimmäispalkkojen, siirtolaisuuden ja koulutuksen vaikutuksia työmarkkinoilla ja osoittanut esim. että vähimmäispalkkojen nouseminen ei välttämättä vaikuta negatiivisesti työpaikkojen määrään ravintola-alalla. Hänelle myönnettiin työstään Nobelin taloustieteen palkinto vuonna 2021, yhdessä Joshua Angristin ja Guido Imbensin kanssa. 
Kanadan Ontariossa syntynyt Card suoritti kandidaatin tutkintonsa Queen's Universityssa, ja siirtyi sitten Yhdysvaltoihin missä väitteli taloustieteen tohtoriksi vuonna 1982 Princetonin yliopistossa. Hän opetti vuoden Chicagossa, palasi Princetoniin lähes 15 vuodeksi ja siirtyi 1997 Kalifornian yliopistoon Berkeleyssä.
Joshua Angrist

Joshua David Angrist (s. 18. syyskuuta 1960) on israelilais-yhdysvaltalainen taloustieteilijä ja Fordin taloustieteen professori Massachusetts Institute of Technologyssä. 
Hän kuulu maailman tunnustetuimpien taloustieteilijöiden joukkoon työn taloustieteen, kaupunkitaloustieteen ja koulutuksen taloustieteen aloilla. Hänet tunnetaan kvasikokeellisten tutkimusasetelmien ja erityisesti instrumenttimuuttujien käyttämisestä talouspolitiikan vaikutusten arvioinnissa. Angrist sai yhdessä Guido Imbensin kanssa taloustieteen Nobelin vuonna 2021 "heidän metodologisesta panoksestaan ​​syy-seuraussuhteiden analysointiin".
Guido Imbens

Guido Wilhelmus Imbens (s. 3. syyskuuta 1963) on alankomaalainen taloustieteilijä. Vuonna 2021 Imbens sai puolet taloustieteen Nobelin-palkinnosta yhdessä Joshua Angristin kanssa "metodologisesta panoksestaan ​​syy-suhteiden analysointiin", ja David Card sai toisen puolen. 
Imbens on toiminut taloustieteen professorina Stanfordin yliopiston kauppakorkeakoulussa vuodesta 2012 alkaen. Hän suoritti taloustieteen tohtorin tutkinnon yksityisessä Brownin yliopistossa Yhdysvalloissa vuonna 1991, opiskeltuaan sitä ennen Alankomaissa ja Englannissa.
Hän on naimisissa yhdysvaltalaisen taloustieteilijän Susan Atheyn kanssa.
Bannu

Bannu on kaupunki Pakistanin Khyber Pakhtunkhwan provinssissa. Kaupunki on perustettu vuonna 1848 ja sen asukasluku oli vuoden 2017 väestönlaskennan mukaan 41 632.
Maantiede.
Bannu sijaitsee Pakistanin Khyber Pakhtunkhwan provinssissa hieman Kurramjoelta etelään. Kaupunkia ympäröivä seutu on Kurramin ja sen sivujoki Tochin alluviaalitasankoa, jota reunustavat matalat kukkulat.
Historia.
Bannu sijaitsee historiallisella valloitusreitillä luoteesta kohti Intian niemimaata. Lähellä nykyistä Bannua sijaitsevat Akran kummut tunnetaan arkeologisista löydöksistään 300-luvulta eaa. alkaen. Löytöihin lukeutuvat myös kreikkalaistyyliset kolikot. Paikallisen kansanperinteen mukaan Mahmud Ghaznilaisen hyökätessä alueen läpi omalla valtakaudellaan hänen joukkonsa tuhosivat alueen tuolloiset hindulaiset keskukset. Myöhemmin aluetta hallitsivat paikalliset heimot ja muodollisesti myös Suurmogulien valtakunta. Randžit Singhin johtamat sikhit valtasivat alueen vuonna 1823 ja ensimmäisen sikhisodan jälkeen vuonna 1846 heitä seurasivat britit. Brittivalta oli aluksi nimellinen ja edelleen toisen sikhisodan jälkeen vuonna 1849 myös virallinen.
Nykyisen Bannun perusti brittiläinen luutnantti Herbert Edwardes vuonna 1848. Bannu oli sotilastukikohta strategisella paikalla. Sen alkuperäinen nimi oli Dalipnagar ja vuonna 1869 se sai edelleen toisen nimen Edwardesabad. Nimet eivät kuitenkaan koskaan yleistyneet tavallisessa käytössä. Bannu oli odotusten vastaisesti hyvin rauhallista seutua vuoden 1857 sepoy-kapinan aikana. Vuonna 1903 kaupunki sai nykyisen virallisen nimensä Bannu.
Väestö.
Bannun asukasluku oli Pakistanin vuoden 2017 väestönlaskennan mukaan 41 632. Paikalliset asukkaat ovat etniseltä taustaltaan pääosin paštuja.
Impermanent Resonance

Impermanent Resonance on Dream Theaterin laulajana tunnetun James LaBrien kolmas sooloalbumi, joka julkaistiin 29. heinäkuuta 2013.
Beautiful Shade of Grey

Beautiful Shade of Grey on Dream Theaterin laulajana tunnetun James LaBrien neljäs sooloalbumi, joka julkaistiin 20. toukokuuta 2022.
Richard Kuningas

Pyhä Richard Kuningas, Luccan Richard; (k. 722 Lucca, Italia) oli saksilainen kuningas ja pyhimys. 
Pyhän Beden mukaan hän oli kuninkaana noin vuodesta 688 vuoteen 725. Richard Kuninkaan tiedetään olleen naimisissa ja saaneen kolme lasta, joista kaikista tuli pyhimyksiä: Walburga, Wunibald, and Willibald. 
Hän kuoli pyhiinvaelluksella Roomaan, ihmeitä raportoitiin hänen haudallaan ja Luccan kaupunkilaiset kunnioittivat häntä suuresti. Häntä kuvataan pyhiinvaeltajana piispan ja apotin kanssa, hänen juhlapäivänsä on 7. helmikuuta ja osa hänen jäännöksistään on kuljetettu Eichstättiin, Saksaan.
Eric Carle

Eric Carle (25. kesäkuuta 1929 Syracuse, New York, Yhdysvallat – 23. toukokuuta 2021 Northampton, Massachusetts, Yhdysvallat) oli yhdysvaltalainen lastenkirjailija ja kuvittaja. Hänet tunnetaan parhaiten kuvakirjasta "Pikku toukka paksulainen" (1969), joka on käännetty yli 66 kielelle. Kirjaa on myyty maailmanlaajuisesti yli 50 miljoonaa kappaletta.
Carle on kirjoittanut ja kuvittanut yli 70 kuvakirjaa. Vuonna 2002 hän perusti vaimonsa Barbaran kanssa Amherstin kaupunkiin Massachusettsiin The Eric Carle Museum of Picture Book Art -museon, jossa esitellään hänen taidettaan.
Carle menehtyi 23. toukokuuta 2021 kesäasunnollaan Northamptonissa, Massachusettsissa munuaisten vajaatoimintaan muutamaa viikkoa ennen 92-vuotissyntymäpäiväänsä.
Carle

Carle on muun muassa seuraavien henkilöiden sukunimi:
Osaketalletus

Osaketalletus on määräaikainen talletus, jonka tuotto riippuu joidenkin osakkeiden kurssikehityksestä. 
Osaketalletusta voidaan kutsua esimerkiksi osakeindeksilainaksi, pääomaturvatuksi sijoituslainaksi, osakeobligaatioksi, hyödykelainaksi tai pörssiobligaatioksi. Osaketalletus on tavallisesti pääomaturvattu sijoitusmuoto, josta sijoittaja odottaa saavansa eräpäivänä takaisin vähintään nimellispääoman.
Osaketalletus sopii sijoittajalle, joka hakee talletuskorkoa suurempaa tuottoa ilman pääoman menetysriskiä ja on valmis sitomaan sijoittamansa pääoman tietyksi talletusajaksi. Osaketalletuksen avulla voi pyrkiä hyötymään osakekurssien noususta pienemmällä riskillä kuin muunlaisessa osakesijoituksessa.
Tu’er Shen

Tu’er Shen () on kiinalaisessa mytologiassa esiintyvä taolainen jumala. Hänet kuvataan jäniksenä, joka on myös perinteisesti ollut kiinalainen kiertoilmaus homoseksuaaleille miehille.
Ensimmäiset maininnat Tu’er Shenistä tulevat runoilija Yuan Mein kokoelmista. Hän keräsi kiinalaisia satuja ja kummitustarinoita "Zi bu yu" -nimiseen kirjaansa. Tarinan mukaan Tu’er Shen oli sotilas nimeltä Hu Tianbao, joka ihastui keisarin lähettilääseen. Hu jäi kiinni tirkisteltyään tämän kylpyhuoneeseen ja hänet määrättiin teloitettavaksi pieksemällä. Noin kuukausi tämän jälkeen Hu ilmestyi lähettiläälle unessa jäniksen muodossa ja kertoi kuinka manalan kuningas oli korottanut Hun jumalaksi, jonka tehtävänä oli suojella miehiä, jotka rakastavat toisia miehiä..
Taipein Yonghen kaupunginosassa sijaitsee Tu’er Shenille pyhitetty temppeli. Kyseessä on maailman ainoa homoseksuaalien suojelijalle pyhitetty temppeli, jossa ihmiset voivat rukoilla rakkauden ja kumppanin löytämiseksi. Lisäksi temppelissä järjestetään hääseremonioita.
Roolileikki (seksi)

Roolileikillä tarkoitetaan seksiin tai kiihottumiseen liittyvää leikkiä, jossa osapuolet esittävät erilaisia rooleja. Roolileikin tarkoituksena voi olla esimerkiksi toteuttaa fantasioita, toimia esileikkinä, tai olla osa yksilöiden välistä ihmis- ja seksisuhdetta. Roolileikki toteutuu aina kaikkien osapuolten yhteisymmärryksessä ja suostumuksessa. 
Roolileikkeihin voivat kuulua erilaiset asusteet ja vaatteet tai muut välineet, kuten käsiraudat, raipat, kaulapannat tai köydet, mutta roolileikkejä voi leikkiä lukuisilla eri tavoilla, eivätkä ne välttämättä tarvitse lainkaan välineitä. 
BDSM.
Roolileikit ovat iso osa muun muassa BDSM-kulttuuria, jossa voidaan leikkiä esimerkiksi vallalla, alistumisella, omistajuudella ja rankaisemisella. BDSM-parisuhteissa voi olla myös jatkuvaa roolileikkiä, jossa esimerkiksi omistajan ja orjan roolit ovat päällä myös seksiin liittyvien aktiviteettien ulkopuolella arkisissakin asioissa. Tällöin roolileikki voi olla merkittävässä osassa yksilöiden välistä jatkuvaa kanssakäymistä ja ihmissuhdetta. 
Esimerkkejä roolileikeistä.
Roolileikkien mahdollisuudet ovat rajattomat, ja sitä voi toteuttaa esimerkiksi kasvotusten, internetissä, videopeleissä tai viestien välityksellä. Yleisiä roolileikkiteemoja ovat esimerkiksi erilaisiin univormuihin liittyvät fetissit ja leikit, kuten poliisi ja pidätettävä tai hoitaja ja potilas. Myös arkiset asetelmat ja tilanteet, kuten putkimies–kotiäiti-, pomo–sihteeri- tai opettaja–oppilas-suhteet ovat melko yleisiä roolileikkejä. Auktoriteetillä ja vallalla leikitteleminen ovatkin roolileikkien yleisimpiä teemoja.
Roolileikkien genrejä ovat esimerkiksi
Roolileikkien avulla voidaan myös toteuttaa erilaisia fantasioita, jotka olisivat oikeasti toteutettuna moraalisesti kyseenalaisia tai laittomia. Tälläisiä voivat olla esimerkiksi raiskausfantasiaan, insestiin, pettämiseen, zoofiliaan tai pedofiliaan perustuvat asetelmat, joita henkilö tai henkilöt eivät halua oikeassa elämässä tapahtuvan, mutta voivat toteuttaa turvallisesti ja yhteisymmärryksessä leikkien kautta.
Kivotós

Kivotós () on pieni Kreikan saari, joka kuuluu Argo-Saronisiin saariin ja sijaitsee Hydran saaren pohjoisrannikon edustalla. Saaren pinta-ala on noin 0,03 neliökilometriä ja se on asumaton (vuonna 2011). Hallinnollisesti Kivotós kuuluu Hydran kuntaan, Saarten alueyksikköön ja Attikan alueeseen.
Lagoúsa

Lagoúsa (, myös "Megáli Lagoúsa", Μεγάλη Λαγούσα) eli Lagónisos (Λαγόνησος) eli Eleoúsa (Ελεούσα) on pieni Kreikan saari, joka kuuluu Argo-Saronisiin saariin ja tarkemmin Lagoúses-saariin, ja sijaitsee Saroninlahdessa Aíginan saaren pohjoispuolella. Saaren pinta-ala on 0,176 neliökilometriä ja se on asumaton. Hallinnollisesti Lagoúsa kuuluu Aíginan kuntaan, Saarten alueyksikköön ja Attikan alueeseen. Lagoúsan länsipuolella sijaitsevat Lagoúses-saarten muut suurimmat saaret Lagousáki ja Makrónisos. Saarella on majakka.
Eräpäivä

Eräpäivä on laskun, velan tai muun sellaisen viimeinen maksupäivä. 
Jos maksua ei suoriteta viimeistään eräpäivänä, velkoja voi periä viivästyskorkoa ja muistutus- ja perintäkuluja.
Kuluttajan maksaessa laskun pankin tai postin välityksellä katsotaan maksun tapahtuneen sinä päivänä, kun maksutoimeksianto on tehty. Lainanlyhennysten on kuitenkin yleensä oltava eräpäivänä jo perillä velkojapankissa. 
Joukkovelkakirjan pääoma ja mahdollinen tuotto maksetaan eräpäivänä.
Yritysten välisessä maksuliikenteessä maksun tulee olla saajan käytössä eräpäivänä, ei riitä, että maksu on maksettu eräpäivänä.
Eleoúsa

Eleoúsa () voi viitata seuraaviin paikkoihin Kreikassa:
Lagousáki

Lagousáki () eli Panagítsa (Παναγίτσα) on pieni Kreikan saari, joka kuuluu Argo-Saronisiin saariin ja tarkemmin Lagoúses-saariin, ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,047 neliökilometriä ja se on asumaton (vuonna 2011). Hallinnollisesti Lagousáki kuuluu Aíginan kuntaan, Saarten alueyksikköön ja Attikan alueeseen. Lagousákin itäpuolella sijaitsee Lagoúses-saarten suurin saari Lagoúsa ja länsipuolella Makrónisos. Saarella on Neitsyt Maria ("Panagía") "Faneroménille" omistettu pieni kirkko, josta se on saanut Panagítsa-nimensä.
Ledoú

Ledoú () eli Kleidoú (Κλειδού) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,076 neliökilometriä ja se on asumaton (vuonna 2011). Hallinnollisesti Ledoú kuuluu Aíginan kuntaan, Saarten alueyksikköön ja Attikan alueeseen.
Havis Amanda – Helsingin kaunotar

Havis Amanda – Helsingin kaunotar on Eino Ruutsalon ohjaama suomalainen draamallinen dokumenttielokuva vuodelta 1982.
Elokuvan aiheena on Helsingissä sijaitseva, vuonna 1908 pystytetty, Havis Amanda -suihkulähde. 
Elokuvassa käsitellään lisäksi suihkulähteen suunnittelijan, Ville Vallgrenin elämää ja tuotantoa sekä teoksen valmistumisaikakauden kulttuuria.
Makrónisos (Aígina)

Makrónisos () eli Lagonísi (Λαγονήσι) on pieni Kreikan saari, joka kuuluu Argo-Saronisiin saariin ja tarkemmin Lagoúses-saariin, ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,011 neliökilometriä ja se on asumaton. Hallinnollisesti Makrónisos kuuluu Aíginan kuntaan, Saarten alueyksikköön ja Attikan alueeseen. Makrónisoksen itäpuolella sijaitsevat Lagoúses-saarten suurimmat saaret Lagoúsa ja Lagousáki.
Metópi

Metópi () on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Agkístrin saaren koillispuolella. Saaren pinta-ala on noin 0,32 neliökilometriä ja se on asumaton (vuonna 2011). Hallinnollisesti Metópi kuuluu Agkístrin kuntaan, Saarten alueyksikköön ja Attikan alueeseen.
Metópi sijaitsee noin 1,3 kilometrin etäisyydellä Agkístrin koillisrannikon Skálan kylästä. Saarella on Pyhälle Theodorokselle ("Ágios Theódoros") omistettu kirkko.
Mannerheim Suomen marsalkka

Mannerheim Suomen marsalkka on Kari Uusitalon ohjaama ja käsikirjoittama suomalainen dokumenttielokuva vuodelta 1968.
Elokuva on henkilödokumentti Suomen 6. presidentistä, sotamarsalkka Carl Gustaf Emil Mannerheimista.
Módi (Póros)

Módi () eli Liontári (Λιοντάρι) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Póroksen saaren itäpuolella. Saaren pinta-ala on noin 0,13 neliökilometriä ja se on asumaton (vuonna 2011). Hallinnollisesti Módi kuuluu Póroksen kuntaan, Saarten alueyksikköön ja Attikan alueeseen.
Saaren vesissä on tehty meriarkeologisia tutkimuksia, joissa on löydetty muun muassa mykeneläisaikaisen laivan hylky.
Plateiá (Aígina)

Plateiá () on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren luoteispuolella. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Plateiá kuuluu Aíginan kuntaan, Saarten alueyksikköön ja Attikan alueeseen.
Plateián länsipuolella sijaitsevat saaret Stachtorrói ja Ypsilí ja itäpuolella Makrónisos, Lagoúsa ja Lagousáki.
Fredrik Suuren seksuaalisuus

Preussin kuningas Fredrik Suuren seksuaalisuus on ollut historian tutkimuskohde jo pitkään. Arvioita kuninkaan homoseksuaalisuudesta on esitetty jo hänen elinaikanaan.
Nuoruudessaan Fredrik ei sopeutunut isänsä Fredrik Vilhelmin määrittelemään sotilaalliseen miehen malliin; isä rankaisi poikaa piiskaamalla sekä julkisilla nöyryytyksillä tämän ilmaistua kiinnostuksensa musiikkia kohtaan. Isä nimitteli poikaansa myös naiselliseksi ja sodomiitiksi. Huono suhde isään johti siihen, että vuonna 1730 Fredrik päätti paeta Preussista yhdessä ystävänsä, luutnantti Hans Herman von Katten kanssa. Ystävysten suhdetta on epäilty seksuaaliseksi. Pakoyritys kuitenkin epäonnistui ja Fredrik Wilhelm määräsi von Katten mestattavaksi ja Fredrikin kahden sotilaan pakottamana katsomaan mestauksen. Tämän on kerrottu traumatisoineen Fredrikin.
Vuonna 1733 Fredrik naitettiin prinsessa Elisabet Kristinalle, jota Fredrik vältteli koko elämänsä.
Historiantutkija ja Fredrikin aikalainen, Johann Georg Zimmermann on kirjoittanut, että Fredrik oli tunnettu "kreikkalaistyylisestä rakkauden mieltymyksestään". Elinaikanaan Fredrik, joka oli taiteiden suuri tukija, tilasi monia patsaita, jotka kuvasivat Antinoosia tai miespareja.
Vuonna 2011 löydettiin Fredrikin kirjoittama eroottinen runo, joka kertoo kahden miehen salaisesta tapaamisesta. Löytö nosti kuninkaan seksuaalisuuden jälleen kiinnostuksen ja tutkimuksien kohteeksi. Runo on alkujaan ranskankielinen ja sen otsikko "La Jouissance" tarkoittaa kutakuinkin tyytyväisyyttä ja iloa niin yleisessä kuin myös seksuaalisessa mielessä. Joidenkin väittämien mukaan Fredrik kirjoitti runon osoittaakseen italialaiselle ystävälleen, että myös pohjoiseurooppalaiset kykenevät samanlaiseen intohimoon kuin eteläeurooppalaiset.
Prasoú

Prasoú () on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,014 neliökilometriä ja se on asumaton (vuonna 2011). Hallinnollisesti Prasoú kuuluu Aíginan kuntaan, Saarten alueyksikköön ja Attikan alueeseen.
Prasoún länsipuolella sijaitsee Diapória Nisián suurin saari Ágios Thomás ja pohjoispuolella toiseksi suurin saari Ágios Ioánnis.
Stachtorrói

Stachtorrói (, myös "Stachtorroí", Σταχτορροή) eli Stachtorrogí (Σταχτορρογή) eli Stachteró (Σταχτερό) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren luoteispuolella. Saaren pinta-ala on noin 0,09 neliökilometriä ja se on asumaton (vuonna 2011). Hallinnollisesti Stachtorrói kuuluu Aíginan kuntaan, Saarten alueyksikköön ja Attikan alueeseen.
Seppo Kahilainen

Seppo Kahilainen (10. elokuuta 1947 Pihtipudas – 9. lokakuuta 2021 Jyväskylä) oli suomalainen tuottaja-manageri ja kuntapoliitikko. Kahilainen perusti vuonna Dex Viihde Oy:n vuonna 1984 ja jatkoi toimitusjohtajana vuoteen 2001. Dex Viihteestä tuli merkittävä rock- ja popmusiikin ohjelmatoimisto. Vuonna 2013 Kahilainen perusti Dexteatteri Oy:n, joka tuotti kesäteatteriesityksiä ja konsertteja. Kahilainen perusti vuonna 1976 Saapasjalkarock-festivaalin Pihtiputaalle yhdessä Pihtiputaan urheilijat ry:n kanssa. Sitä ennen hän oli järjestänyt saman seuran kanssa tansseja ja konsertteja Elämäjärven työväentalolle. Jo ennen Dex Viihteen perustamista Kahilainen toimi Ratsia-yhtyeen managerina, keikkamyyjänä sekä kuljettana. Yrittäjänä Kahilainen aloitti vuoden 1966 lopulla taksiautoilijana ja jatkoi taksiyrittäjänä vuoteen 1986. Hän herätti Pihtiputaalla Niemenharjun tanssilavan toiminnan 2010-luvulla. Viimeisimpänä Kahilainen oli järjestämässä Kaakkuri Blues &amp; Jazz -festivaalia, joka järjestettiin Putaanportin alueella kesällä 2021.
Kunnallispolitiikassa Kahilainen oli SDP:n edustajana 1972–1980, kokoomuksen edustajana 1996–2016 ja Pihtiputaan sitoutumattomat ry:n edustajana 2017–2021. Hän toimi myös yrittäjäjärjestössä sekä Kehittämisyhtiö Witas Oy:n hallituksen puheenjohtajana 2003–2013. Kahilainen oli kokoomuksen ehdokkaana eduskuntavaaleissa 2007 ja 2011.
Seppo Kahilainen sairasti kaksi syöpää 1980-luvulla. Hän juoksi noin 20 maratonia ja hyppäsi lähes 2000 laskuvarjohyppyä sairastumisensa jälkeen.
Seppo Kahilaisella oli kaksi lasta ensimmäisestä avioliitostaan.
Tragonísi (Aígina)

Tragonísi () eli Trágos (Τράγος) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,21 neliökilometriä ja se on asumaton (vuonna 2011). Hallinnollisesti Tragonísi kuuluu Aíginan kuntaan, Saarten alueyksikköön ja Attikan alueeseen.
Trágos

Trágos () voi viitata seuraaviin paikkoihin Kreikassa:
Polyxenus

Polyxenus voi viitata seuraaviin:
Netflix and chill

Netflix and chill on Internet-slangiin kuuluva termi, joka tarkoittaa seksiä. Sanontaa käytetään yleensä tilanteesta, jossa ihminen kutsutaan toisen luokse ”katsomaan Netflixiä” vaikka sillä oikeasti yleensä tarkoitetaan seksin harrastamista. Karkeasti suomennettuna termi tarkoittaa ”"Netflixiä ja rentoutumista.”" 
Termiä alettiin käyttämään sen seksuaalisessa merkityksessä 2010-luvulla Twitterissä. Siitä tuli viraali meemi, ja on nykyään yleinen slangitermi kutsulle harrastamaan seksiä.
Liljeholmenin metroasema

Liljeholmenin metroasema on Tukholman metron punaisen linjan asema. Metroasema sijaitsee Liljeholmenissa.
Tulevaisuus.
Liljeholmenista tulee uuden keltaisen linjan asema. Sen on määrä avautua vuoteen 2035 mennessä.
Venäjän muslimien liitto

Venäjän muslimien liito (eng. "The Union of the Muslims of Russia", tat. Иттифак әл-мөслимин, "İttifaq âl-Möslimin)" oli Venäjän keisarikunnassa toiminut poliittinen organisaatio, joka perustettiin vuoden 1905 vallankumouksen aikaan ja hajosi 1917 helmikuun vallankumouksen jälkeen. Liiton päätekijöinä oli volgan tataarit, mutta mukana oli myös muita turkkilaisia muslimeja kuten azereita, krimintataareja ja keski-aasialaisia.
Saint-Père (Yonne)

Saint-Père on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 16 kilometriä Avallonin kaupungista länteen.
Saint-Pèrellä on pitkälle ulottuva historia. Fontaines-saléesin arkeologisella alueella on roomalaisen kylpylän rauniot. Alueelta löydetyille esineille on omistettu museo "Musée des fouilles des Fontaines Salées".
Notre-Damen kirkon rakensivat 1200-luvulla Vézelayn apottiluostarin munkit. Kirkko tuhoutui uskonsodissa, kun protestantit polttivat sen vuonna 1569. Kirkko kunnostettiin 1800-luvulla, ja kunnostustöitä oli suunnittelemassa myös Eugène Viollet-le-Duc.
Kunta on osa Morvanin luonnonpuistoa ("Parc naturel régional du Morvan").
Talous.
Saint-Père kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Saint-Pèren lisäksi kolme muuta kuntaa: Vézelay, Asquins ja Tharoiseau.
Luettelo César Vallejon runojen suomennoksista

Tämä on luettelo perulaisen runoilijan César Vallejon runojen suomennoksista.
Suomennettuja runoja.
Runot antologioittain.
Yksittäisiä runoja antologioissa
Julkaisussa: "Parnasso" 1964; nro 1
Antologiassa: "Maailman runosydän", toim. Hannu Tarmio ja Janne Tarmio, WSOY Helsinki 1998 
Antologiassa: "Kello 0: Latinalaisen Amerikan runoja ja runoelmia", toimittanut ja suomentanut Pentti Saaritsa. Helsinki: WSOY 1969
Antologiassa: "Musta kivi valkoisen päällä", César Vallejon runoutta ja proosaa, suom. Matti Rossi, Tammi, 1975 
Antologiassa: "Näin ihminen vastaa: valikoima espanjankielisen Amerikan runoutta", suom. Matti Rossi ja Anselm Hollo, Turku: Tajo 1964 Runot kokoelmasta "Poemas humanos".
Antologiassa: Pentti Saaritsa, "Salaperäinen seurue: runoja jotka tulivat ja jäivät", Helsinki: WSOY 1997 
Antologiassa: "Toistasataa runoilijaa: runosuomennoksia 1960-luvun kulttuurilehdistä", toim. Kalevi Seilonen, Helsinki: Tammi 1989 
Antologiassa: "Trilce", suom. Einari Aaltonen, Turku: Savukeidas 2009 
(Sisällys puuttuu)
Antologiassa: "Tuhat laulujen vuotta: valikoima länsimaista lyriikkaa", toim. Aale Tynni, Helsinki: WSOY 1974 , 2004 Runot suom. Aale Tynni:
Antologiassa: Pentti Saaritsa, "Varmuus kerrallaan: runoja", Helsinki: Kirjayhtymä 1967
Johan Glans

Johan Glans (s. 9. huhtikuuta 1974 Eslöv, Ruotsi) on ruotsalainen koomikko ja näyttelijä. Hän on tehnyt stand upia vuodesta 1994. Hänet on valittu Ruotsissa vuoden hauskimmaksi koomikoksi kahdesti, vuosina 2003 ja 2013.
Yksityiselämä.
Glans on suuri James Bond -elokuvien fani ja osallistui nuorena "Kvitt eller Dubbelt" (Tupla tai kuitti) -televisiovisailuun aiheenaan juuri Bond-elokuvat. Hän ei voittanut.
Glans on naimisissa ja hänellä on kaksi lasta. Hänen serkkunsa on 1970-luvulla tunnetuksi tullut yleisurheilija, estejuoksija Dan Glans.
Taiga Ishikawa

Taiga Ishikawa (, s. 3. heinäkuuta 1974 Tokio) on japanilainen aktivisti ja poliitikko. Vuonna 2019 hänestä tuli ensimmäinen avoimesti homoseksuaali edustaja Japanin parlamentin ylähuoneeseen. Hän edustaa perustuslaillista demokraattista puoluetta.
Tausta ja yksityiselämä.
Ishikawa syntyi Tokiossa vuonna 1974. Hän on valmistui Meiji Gakuin -yliopistosta pääaineenaan oikeustiede.
Ishikawa tuli ulos kaapista vuonna 2002. Hänestä tuli nopeasti tunnettu sateenkaariaktivisti, joka lobbasi mm. lakimuutosta, jonka nojalla japanilaiset saivat mennä naimisiin ulkomaalaisten kanssa sellaisissa maissa, joissa samaa sukupuolta olevien avioliitto on laillinen..
Aktivistina Ishikawa on myös ollut mukana perustamassa yleishyödyllistä yhdistystä, joka järjesti tapahtumia homoseksuaaleille miehille Japanin isoissa kaupungeissa. 
Poliittinen ura.
Vuonna 2011 hänet valittiin Tokion Toshiman kaupunginosan valtuustoon. Hän uusi paikkansa vuonna 2015.
Aikaisemmin Ishikawa kuului sosiaalidemokraattiseen puolueeseen ja pyrki mm. sen johtoon, mutta ei tullut valituksi. Vuonna 2018 hän jätti puolueen.
Ishikawa valittiin Japanin alahuoneeseen vuoden 2019 vaaleissa. Yksittäisen vaalipiirin sijaan Ishikawa nousi parlamenttiin puolueen koko maassa saadun kannatuksen perusteella. Hän ilmoitti kampanjoidessaan ja valituksi tultuaan pyrkivänsä laillistamaan samaa sukupuolta olevien avioliiton Japanissa.
Tharoiseau

Tharoiseau on kunta Ranskassa Yonnen departementissa Bourgogne-Franche-Comtén alueella. Se sijaitsee noin 13 kilometriä Avallonin kaupungista länteen.
Nykyinen linna "Château de Tharoiseau" on rakennettu 1800-luvun puolivälissä. Aiemmin samalla paikalla oli Estutt d'Assayn suvun päärakennus. Suku oli tullut 1400-luvulla Skotlannista. Hautausmaalla olevassa kappelissa on heidän sukuhauta. Myös kunnan kirkko on uudelleenrakennettu 1800-luvun puolivälissä. Kirkon kivinen saarnastuoli on peräisin 1400-luvulta, ja puiset patsaat 1600-luvulta.
Kunta on osa Morvanin luonnonpuistoa ("Parc naturel régional du Morvan").
Talous.
Tharoiseau kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Tharoiseaun lisäksi kolme muuta kuntaa: Vézelay, Asquins ja Saint-Père.
Mefo-vekseli

Mefo-vekseli oli natsi-Saksan hallituksen asevarusteluohjelman rahoittamiseksi kehitelty lykätyn maksujärjestelmän velkakirja. Mefo-vekseli on nimetty Metallurgische Forschungsgesellschaft -yhtiön (Metallurgian tutkimusyhtiö) mukaan. Mefo-vekselin suunnitteli Saksan keskuspankin pääjohtaja Hjalmar Schacht vuonna 1934 Öffa-vekseleiden pohjalta.
Toimiessaan Versailles’n rauhansopimuksen ehtojen vastaisesti Saksa tarvitsi keinon rahoittaa asevarustelua jättämättä paperijälkeä. Schacht loi tämän järjestelmän väliaikaiseksi keinoksi rahoittaa asevarustelua vain miljoonalla Reichsmarkilla. Schacht sanoi myöhemmin, että järjestelmä ”mahdollistaa Reichsbankin lainata hallitukselle keinotekoisesti sitä, mitä se ei normaalisti tai laillisesti voinut tehdä”.
Asevarustelun rahoitus.
Saksan hallituksen täytyi käyttää suuria summia rahoittaakseen lama-aikakauden raskaaseen teollisuuteen perustuvan taloutensa jälleenrakentamista ja viime kädessä sen aseteollisuutta. Se kohtasi kuitenkin kaksi ongelmaa. Ensinnäkin asevarustelu oli Versaillesin sopimuksen ehtojen mukaan laitonta ja toiseksi laillinen korkoraja oli 4,5 %.
Yleensä valtio lainaisi ylimääräisiä varoja rahamarkkinoilta tarjoamalla korkeampaa korkoa, mutta sitä se ei kuitenkaan voinut tehdä korkorajan vuoksi. Lisäksi suuri, näkyvä julkisen talouden alijäämä olisi herättänyt huomiota.
Kuvitteellinen yritys.
Hjalmar Schacht perusti osakeyhtiön Metallurgische Forschungsgesellschaft, m.b.H. tai lyhennettynä "MEFO". Yhtiön "Mefo-vekselit" toimivat vekseleinä, jotka vaihdettiin Reichsmarkeiksi pyynnöstä. MEFO:lla ei ollut varsinaista olemassaoloa tai toimintaa ja se oli yksinomaan taseyksikkö. Laskut lähetettiin pääasiassa maksuna asevalmistajille.
Mefo-vekseleitä myönnettiin alun perin kuuden kuukauden ajaksi, mutta niille myönnettiin 90 päivän jatkoaika. Sijoittajien houkuttelemiseksi Mefo-vekselien vuosikorko oli 4 %, mikä oli tuolloin korkeampi kuin muilla kauppavekseleillä.
Sen varmistamiseksi, että seteleitä ei koskaan vaihdettu valtakunnan markoiksi, mikä johtaisi inflaatioon, vekseleiden 90 päivän erääntymisaikaa jatkettiin lisää, kunnes todelliseksi erääntymisajaksi tuli viisi vuotta vuoteen 1939 mennessä. Mefo-vekseleiden kokonaismäärä pidettiin salassa.
Mefo-vekseleiden ansiosta Saksan valtakunta sai aikaan suuremman alijäämän kuin se normaalisti olisi kyennyt. Vuoteen 1938 mennessä Mefo-vekseleitä oli 12 miljardia Reichsmarkia verrattuna 19 miljardiin normaaliin valtion joukkovelkakirjalainaan.Tämä antoi Saksan hallitukselle mahdollisuuden kasvattaa talouttaan uudelleen, mikä huipentui asevarusteluun.
Talouskasvu.
Mefo-vekseleiden käyttö vahvisti Saksan taloutta tarjoamalla hallitukselle erilaisia tavaroita ja palveluita, jotka se pystyi sitten investoimaan uudelleen talouteen, ruokkien sen kasvua ja valmistaen sitä Adolf Hitlerin aggressiiviseen ulko- ja sisäpolitiikkaan. Vekselit eivät ainoastaan palvelleet edellä mainittuja tehtäviä vaan niillä kätkettiin Versaillesin sopimuksella kiellettyjä sotilasmenoja.
Alexander Schallenberg

Alexander Georg Nicolas Schallenberg (s. 20. kesäkuuta 1969, Bern, Sveitsi) on itävaltalainen diplomaatti, juristi ja poliitikko, joka toimi Itävallan ulkoministerinä vuosina 2021–2025 sekä lyhyen aikaa Itävallan liittokanslerina 11. lokakuuta 2021 – 6. joulukuuta 2021 ja 10. tammikuuta – 3. maaliskuuta 2025.
Schallenberg syntyi entiseen Itävallan aateliin kuuluvaan diplomaattiperheeseen ja vietti suuren osan lapsuuttaan ulkomailla. Opiskeltuaan oikeustiedettä Pariisissa, Wienissä ja Brysselissä hän aloitti työuransa Itävallan ulkoministeriön palveluksessa 1997. Schallenberg oli alusta alkaen hyvissä väleissä Itävallan kansanpuolueen (ÖVP) johtavien poliitikkojen kanssa, vaikka liittyikin itse ÖVP:n jäseneksi vasta 2020. Vuonna 2006 silloinen ÖVP-ulkoministeri Ursula Plassnik nimitti hänet tiedottajakseen, ja tästä lähtien hänestä tuli ulkoministeriön sisällä yhä merkittävämpi vaikuttaja. Vuonna 2013 silloinen ulkoministeri Sebastian Kurz nimitti hänet johtamaan strategisen ulkopolitiikkasuunnittelun toimistoa, vuonna 2016 hän sai hoitaakseen myös EU-asiat, ja tämän toimiston johtajana hän siirtyi vuonna 2018 Sebastian Kurzin liittokanslerinviraston alaisuuteen. 
Kun Kurzin I hallitus vuonna 2019 kaatui ns. Ibiza-skandaalin johdosta, Schallenberg toimi ulkoministerinä Brigitte Bierleinin virkamieshallituksessa, joka johti maata syksyn 2019 ennenaikaisiin vaaleihin asti. Ainoana tämän hallituksen ministereistä hän säilytti tehtävänsä myös vaalien jälkeen muodostetussa Kurzin II hallituksessa. 
Kurzin erottua liittokanslerin tehtävästä korruptioepäilyjen johdosta Schallenberg nimitettiin liittokansleriksi 11. lokakuuta 2021, mutta hän ilmoitti luopuvansa tehtävästä, kunhan päähallituspuolue ÖVP:lla olisi uusi johtaja, joka ottaisi myös hallituksen johtaakseen. 6. joulukuuta 2021 ÖVP:n Karl Nehammer nimitettiin liittokansleriksi, ja Schallenberg palasi ulkoministeriksi. 
Kun syksyn 2024 vaalien jälkeen pitkään venyneet, Karl Nehammerin johtamat hallitusneuvottelut kariutuivat ja Nehammer tammikuussa 2025 jätti paikkansa liittokanslerina ja puolueen johtajana, liittopresidentti Alexander Van der Bellen nimitti 10. tammikuuta 2025 Schallenbergin hallituksen virkaiältään vanhimpana jäsenenä hoitamaan, ulkoministerin tehtävien ohella, myös liittokanslerin tehtävää, kunnes uusi hallitus saataisiin muodostetuksi. Tammikuun lopulla Schallenberg ilmoitti päättäneensä, ettei jatkaisi enää seuraavassa hallituksessa, ja 3. maaliskuuta 2025 virkaan asetetussa Christian Stockerin hallituksessa ulkoministerin (Eurooppa- ja kansainvälisten asioiden ministerin) salkun sai liberaalin NEOS-puolueen johtaja Beate Meinl-Reisinger.
Yngve Ollus

Yngve Karl Oskar Ollus (16. syyskuuta 1928 Vöyri – 27. syyskuuta 2021 Kauniainen) oli suomalainen insinööri ja yritysjohtaja, joka sai teollisuusneuvoksen arvonimen.
Olluksen vanhemmat olivat maanviljelijä Oscar Ollus ja Hulda Grannars ja puoliso vuodesta 1955 Kirsti Taimi Öhrnberg. Ollus tuli ylioppilaaksi Vaasassa 1949 ja valmistui diplomi-insinööriksi Teknillisestä korkeakoulusta 1953. Liikkeenjohdon täydennyskoulutuksessa hän kävi Sveitsissä 1967–1968. Ollus oli Koneen palveluksessa 1954–1955 ja Metalliteos-yhtiön myynti-insinööri 1955–1956. Sittemmin hän teki työuransa Ericssonilla, sekä Ruotsissa että Suomessa. Hän oli Tukholmassa Ericssonin projekti-insinööri 1956–1958, suunnittelija 1958–1960, markkinointi-, selvitys- ja hallinnon tehtävissä 1960–1964 sekä hallinto- ja teknisissä tehtävissä 1964–1969. Suomen Ericsson-yhtiön Oy LM Ericsson Ab:n varatoimitusjohtaja hän oli 1969–1970 ja toimitusjohtaja 1970–1991. Ollus oli myös yhtiön hallituksen jäsen vuodesta 1977 ja toimi hallituksen puheenjohtajana 1992–1997. Hänellä oli useita luottamustehtäviä, sotilasarvoltaan hän oli reservin luutnantti (1980). Ollus sai teollisuusneuvoksen arvon vuonna 1989.
Iris Rautio

Iris Rautio (s. 1. lokakuuta 1940 Lahti) on suomalainen jazzlaulaja, joka levytti 1960-luvulla myös muunlaista rytmimusiikkia ja tunnetaan matalasta äänestään. Hänen tunnetuimpiin levytyksiinsä kuuluu vuonna 1967 julkaistu ”Rinteen poika”, Jyrki Lindströmin suomennos Bobby Gentryn synkästä balladista ”Ode to Billie Joe”.
Lahdessa syntynyt mutta Helsingissä varttunut Rautio aloitti uransa 16-vuotiaana iskelmäkilpailun voitosta ja esiintyi kymmenisen vuotta Jorma Weneskosken yhtyeen solistina. Hän kävi mannekiinikoulun ja oli mukana harrastajien perustamassa Kellariteatterissa. 1960-luvulla hän opiskeli jazzlaulua ja jazzmusiikin historiaa New Yorkissa.
Ensimmäiset levytykset Rautio teki Jokerit-kvartetin jäsenenä 1959. Tuolloin sen muut jäsenet olivat John Sandman, Nisse Lindqvist ja Pentti Flinckman. Vuosina 1963–1964 Iris Rautio levytti kolme singleä Deccalle, näiden joukossa Toivo Kärjen säveltämä, Reino Helismaan sanoittama ja Björn Björklöfin sovittama beguine "Kaipuu kuutamossa". Vuosina 1964–1967 Rautio levytti kolme singleä HMV:lle ja vuonna 1969 yhden singlen CBS:lle. Näihin kuului coverversio Sonny &amp; Cherin kappaleesta ”Bang Bang”. Suomen äänitearkiston Fenno-tietokanta luettelee häneltä 24 levytettyä kappaletta vuoteen 1999 mennessä, Yleisradion Fono.fi-äänitetietokanta kaikkiaan 54 kappaletta.
Rautio osallistui Suomen euroviisukarsintaan 1964 Eino Hurmeen säveltämällä ja Reino Helismaan sanoittamalla laululla ”Tulen jälkeen”.
Useimmin Iris Rautio esiintyi 1960-luvulla muiden suomalaisten jazzartistien tavoin Helsingin Albertinkadun Old House Jazz Clubilla eli ”Mäyränkolossa”. Päätoimenaan hän työskenteli pankkitoimihenkilönä. Syksyllä 1967 Iris Rautio teki kolmen viikon kiertueen Neuvostoliitossa. Samana vuonna hän, Sirkka Keiski ja Oili Vainio muodostivat Kolmiapila-nimisen trion. Se levytti neljä kappaletta, joista kaksi oli Toivo Kärjen sävellyksiä. Seuraavan vuoden kesällä Iris Rautio sijoittui kolmanneksi Itä-Saksassa Rostockin Itämeren viikon laulukilpailussa Rauno Lehtisen kappaleella ”On hetki”.
Myöhemmin Iris Rautio on esiintynyt The Settlemen Big Bandin laulusolistina, muun muassa yhtyeen nimeä kantavalla omakustannealbumilla vuodelta 1986, jolla yhtyettä johtaa Petri Juutilainen.
Gunnel Vallquist

Gunnel Vallquist (19. kesäkuuta 1918 Tukholma, Ruotsi – 11. tammikuuta 2016 Tukholma, Ruotsi) oli ruotsalainen kirjailija. Hän oli Ruotsin akatemian jäsen vuodesta 1982. Hän kääntyi katoliseksi 21-vuotiaana ja asui Ranskassa 1946–1959. Katolisuus vaikutti merkittävällä tavalla hänen tuotantoonsa. Hän kirjoitti pääasiassa esseekokoelmia, joiden keskeinen ajatus on edistyksellinen katolisuus.
Osakehuoneisto

Osakehuoneisto tarkoittaa Suomessa asuntoa tai muuta tilaa, jonka hallintaan asunto-osakeyhtiön tai keskinäisen kiinteistöosakeyhtiön osakkeet oikeuttavat. Osakehuoneistoon kuuluvat ne rakennuksen tai kiinteistön osat, jotka kuuluvat osakkeenomistajan hallintaan osakeomistuksen perusteella. Osakehuoneistoon voi kuulua asunto, varasto, pysäköintipaikka, piha-alue tai muu huoneisto tai tila. 
Käyttötarkoitukseltaan osakehuoneisto voi olla paitsi asuinhuoneisto myös muun muassa liike-, myymälä-, toimisto- tai autotallihuoneisto tai varastotila. Osakehuoneisto voi olla myös rakentamaton tila kuten autopaikka. Samassa yhtiössä voi olla käyttötarkoitukseltaan erilaisia osakehuoneistoja.
Asunnoksi tarkoitettua osakehuoneistoa kutsutaan myös asunto-osakkeeksi. Se sijaitsee tavallisesti kerrostalossa tai rivitalossa mutta voi olla myös paritalossa tai erillistalossa. Osakehuoneisto voi olla myös omakotitalo, jos se kuuluu asunto-osakeyhtiölle.
Yhtiöjärjestyksen huoneistoselitelmässä määritellään, mitkä tilat kukin osakehuoneisto käsittää ja mikä osakeryhmä vastaa mitäkin osakehuoneistoa.
Parveke.
Osakehuoneistoon kuuluu myös sellainen parveke, johon on kulku vain yhden tai useamman osakehuoneiston kautta. Yhtiöjärjestyksessä voidaan kuitenkin määrätä, että parvekkeet ovat yhtiön hallinnassa.
Huoneiston edustalla oleva kattoalue (kattoterassi) ei lähtökohtaisesti kuulu osakehuoneistoon. Kattoterassin hallintaoikeus voi kuitenkin perustua yhtiöjärjestysmääräykseen.
Piha.
Osakehuoneiston edustalla oleva piha-alue ei lähtökohtaisesti kuulu osakehuoneistoon, vaikka se olisi aidattu tai muuten merkitty ja vaikka sinne olisi pääsy vain yhdestä tai tietyistä huoneistoista. Jos piha-alue halutaan rinnastaa osakehuoneistoon tai parvekkeeseen, siitä on määrättävä yhtiöjärjestyksessä.
Avi Loeb

Abraham (Avi) Loeb (s. 26. helmikuuta 1962) on israelilais-yhdysvaltalainen tähtitieteilijä ja teoreettinen fyysikko. Hän on Harvardin yliopiston professori ja pisimpään palvellut Harvardin tähtitieteen osaston johtaja (2011–2020). Vuonna 2012 "Time"-lehti listasi Loebin yhdeksi maailman vaikutusvaltaisimmista tähtitieteilijöistä.
Paritalo

Paritalo tarkoittaa kahden asunnon kytkettyä pientaloa. Paritalon asunnoilla on omat sisäänkäynnit. Paritaloa kutsutaan toisinaan kahden perheen taloksi. 
Paritalon asunnot liittyvät toisiinsa joidenkin rakennusosien kuten katoksen tai varaston välityksellä samoin kuin rivitalossa tai ketjutalossa. Ulkoarkkitehtuuriltaan asunnot ovat usein samanlaisia.
Jos paritalo kuuluu asunto-osakeyhtiölle, sen asunnot ovat osakehuoneistoja.
Erillistalo

Erillistalo tarkoittaa samalla tontilla sijaitsevia erillisiä asuintaloja. Niitä hallitaan joko asunto-osakeyhtiömuotoisesti tai hallinnanjakosopimuksella. 
Erillistalo voi vaikuttaa ulkoisesti samanlaiselta kuin omakotitalo. Jos erillistalo kuuluu asunto-osakeyhtiölle, siinä sijaitseva asunto on osakehuoneisto.
Seututie 561

Seututie 561 on Pohjois-Savossa kulkeva seututie. Tie kulkee Pielaveden Pajuskylästä Kiuruveden kaupunkikeskustaan. Tien kunto on erittäin vaihteleva. Tien vuorokausiliikennemäärät ovat Kiuruveden keskusta-alueella suuria, mutta pienevät keskusta alueen ulkopuolella noin 300–500 ajoneuvoon vuorokaudessa. Nopeusrajoitus tiellä on pääosin 80 kilometriä tunnissa lukuun ottamatta Pielaveden ja Kiuruveden taajamia. Seututie 561 toimii myös Kiuruveden keskustan pääkatuna.
Maris

Maris on etunimi, joka voi olla naisen tai miehen nimi. Se on mahdollisesti peräisin latinankielisestä ilmauksesta "stella maris" (’meren tähti’), jossa jälkimmäinen sana tarkoittaa merta. Virossa Maris on yleinen Maria-nimen muunnelma. Myös englantilaisella kielialueella Maris tunnetaan naisennimenä.
Digi- ja väestötietoviraston mukaan Suomessa on vuoteen 2021 mennessä tilastoitu noin 230–240 Maris-nimistä naista. Maris-nimisiä miehiä on ollut suunnilleen saman verran (noin 220–240).
Nimipäivä.
Virossa Marisin nimipäivä on 1. elokuuta.
Chankillo

Chankillo tai Chanquillo on muinainen monumenttikompleksi Perun rannikkoaavikolla Casma-Sechinin altaassa Ancashin alueella. Raunioihin kuuluu Chankillon linnoitus kukkulan huipulla, kolmentoista tornin muodostama aurinko-observatorio sekä asuin- ja kokoontumispaikkoja. Se on rakennettu 300-luvulla eaa. Chankillo on ollut heinäkuusta 2021 alkaen Unescon maailmanperintökohde. Alue on kooltaan noin neljä neliökilometriä.
Aurinko-observatorio.
Chankillon aurinko-observatorion muodostavat kolmetoista säännöllisin välein pohjois-eteläsuuntaiselle harjanteelle rakennettua kivitornia. Ne muodostavat 300 metriä pitkän ”hammastetun” horisontin, jossa on kapeita rakoja säännöllisin välein. Tutkijat ovat löytäneet kaksi mahdollista katselupaikkaa, toinen idässä ja toinen lännessä. Näiltä paikoilta katsottuna tornien rivistö vastaa hyvin tarkasti auringon nousu- ja laskukohtia vuoden eri vaiheissa. Talvipäivänseisauksena aurinko nousee Chankillon etelänpuoleisimman tornin takaa (lännestä katsottuna), ja siirtyy vuoden mittaan vähitellen, kunnes kesäpäivänseisauksen aikaan, puoli vuotta myöhemmin, se nousee rivin pohjoisimman tornin takaa.
Chankillon tornit ovat mahdollisesti varhaisin tunnettu observatorio Amerikassa. Chankillon asukkaat olisivat pystyneet määrittämään päivämäärän parin vuorokauden tarkkuudella pelkästään seuraamalla auringon nousua ja laskua eri tornien kohdalla
Tornit on tunnettu vuosisatojen ajan. Thor Heyerdahl spekuloi kirjassaan "Kon-Tiki – lautalla yli Tyynenmeren" niiden astronomisella merkityksellä, mutta vasta vuonna 2007 Iván Ghezzi ja Clive Ruggles esittivät tarkemman hypoteesin.
Tapiolan Viihdeorkesteri

Tapiolan Viihdeorkesteri on vuonna 1987 perustettu noin 20-jäseninen orkesteri, joka soittaa kevyttä musiikkia. Se toimii yhteistyössä Espoon Työväenopiston kanssa. 
Espoon kaupungin kulttuurilautakunta perusti viihdemusiikkiryhmän aikuisille harrastajasoittajille. Ensimmäisiin harjoituksiin Tuulimäen väestösuojaan tuli 12 soittajaa: kolme hanuria, kolme klarinettia, kaksi saksofonia, kaksi huilua, kitara ja viulu. Kapellimestarina toimi Anna-Maija Joensuu. Orkesteri toimi aluksi nimellä Maanalaiset.
Kapellimestari Yrjö Hjeltin kaudella (1988–1995) orkesteri esiintyi mm. Kuopio tanssii ja soi -tapahtumassa, Jazzlinnoitustapahtumassa Haminassa, Imatran Big Band festivaaleilla sekä lukuisissa muissa tilaisuuksissa. Oman konsertin orkesterilla oli 1990 Espoon kulttuurikeskuksen Louhi-salissa.
Yrjö Hjeltin jälkeen kapellimestarina jatkoi Markus Fagerudd. Hänen kaudellaan vietettiin orkesterin 10-vuotisjuhlia Otaniemessä. Tällöin orkesterissa soitti 23 henkeä. Sovituksia orkesterille tekivät Yrjö Hjelt, Roger Freundlich, Kati Kujala-Räty ja Jorma Kaskenmäki. Markus Fageruddin kaudella esiinnyttiin mm. April Jazzissa.
Syksyllä 1998 Teppo Alestalo ryhtyi johtamaan Maanalaisia. 1999 orkesteri sai uuden nimen Tapiolan Viihdeorkesteri, lyhyemmin TVO.
Orkesteri on esiintynyt lukuisissa paikoissa mm. sairaaloissa, vanhainkodeissa, päiväkodeissa, kouluissa, firmojen juhlissa, vanhojen tansseissa, Espoon kaupungin uudenvuoden juhlissa, tanssiaisissa ja Espoopäivillä.
Tapiolan Viihdeorkesterilla on ollut useita kapellimestareita 2000-luvulla. He ovat yleensä olleet opintojensa loppuvaihetta suorittavia kapellimestarikokelaita Sibelius Akatemiasta. Heitä ovat olleet Sami Hannula, Jarkko Aaltonen, Aino Koskela, Okko Kivikataja, Juuso Wallin, Hanna Lehtonen, Risto Sojakka, Sauli Saarinen. 2020 lähtien orkesteria on johtanut Erle Kont.
Kytketty pientalo

Kytketty pientalo eli kytketty asuinrakennus on kahdesta tai useammasta asunnosta koostuva pientalo, jonka huoneistot liittyvät toisiinsa jonkin rakenteen välityksellä. Huoneistot voivat liittyä toisiinsa suoraan tai esimerkiksi katoksen, autosuojan tai varaston välityksellä. 
Kytkettyjä pientaloja ovat paritalo, rivitalo ja ketjutalo.
Melanaulakala

Melanaulakala ("Triacanthus biaculeatus") on naulakaloihin kuuluva kalalaji. Lajia tavataan indopasifiselta merialueelta. 
Koko ja ulkonäkö.
Melanaulakala voi kasvaa suurimmillaan noin 30 cm pitkäksi. Laji on ruumiinrakenteeltaan korkearuumiinen, soikeanmuotoinen ja kuono työntyy eteenpäin. Kalalla on kaksi selkäevää, joista etumainen on lyhyempi. Etumaisen selkäevän ensimmäinen ruoto on pidentynyt. Melanaulakalan pyrstöevä on haarautunut ja vatsaevät ovat pitkät ja kapeat. Väriltään melanaulakala on hopeanharmaa, etumainen selkäevä on musta ja taaempi selkäevä, rintaevät ja pyrstöevä ovat keltaiset.
Levinneisyys ja elintavat.
Melanaulakalan levinneisyysalue ulottuu Bengalinlahdelta Australiaan ja Japaniin asti. Laji liikkuu rannikon hiekka- tai mutapohjaisilla alueilla ja sen ravintoa ovat selkärangattomat eläimet.
Melanaulakalaa saadaan sivusaaliina trooleilla ja nuotilla. Se on syötävä, mutta ruotoisuutensa vuoksi sitä pidetään roskakalana.
Osakeryhmä

Osakeryhmä tarkoittaa Suomen asunto-osakeyhtiölaissa järjestysnumerolla yksilöityjä yhtä tai useampaa osaketta, jotka tuottavat oikeuden hallita tiettyä osakehuoneistoa. Osakeryhmiä käytetään asunto-osakeyhtiössä ja keskinäisessä kiinteistöosakeyhtiössä. Yhtiöjärjestyksen huoneistoselitelmässä määrätään, mitä osakehuoneistoa mikäkin osakeryhmä vastaa.
Osakeryhmää koskee "jakamattomuuden periaate". Samaan osakeryhmään kuuluvia osakkeita ei saa erikseen merkitä, luovuttaa tai muulla tavoin siirtää tai pantata. Tästä on poikkeuksena se, jos huoneisto jaetaan tai osa siitä yhdistetään toiseen huoneistoon.
Osakeryhmän osakkeiden lukumäärä suhteutetaan usein osakehuoneiston kokoon. Nykyään lukumäärä vastaa yleensä osakehuoneiston pinta-alaa joko suoraan tai jonkin kertoimen mukaan. Tämä ei ole kuitenkaan välttämätöntä. Varsinkin vanhoissa yhtiöissä lukumäärä saattaa poiketa huoneiston suhteellisesta pinta-alaosuudesta. Osakeryhmä saattaakin koostua vain yhdestä tai kahdesta osakkeesta huoneiston koosta riippumatta. On myös mahdollista, että asunto-osakkeiden lukumäärät on suhteutettu asuntojen pinta-alaan, mutta autotalliosakkeiden lukumäärä on sama autotallin koosta riippumatta. Osakemäärä määrittelee osakkaan äänimäärän yhtiössä. Onkin suositeltavaa, että osakkeiden lukumäärä mitoitetaan vastaamaan huoneiston osuutta koko yhtiön omaisuudesta. Tällöin poikkeava osakelukumäärä ei tuota yhdelle osakkaalle perusteetonta äänivaltaa muiden osakkaiden kustannuksella.
Vuoteen 2018 asti voimassa olleiden asunto-osakeyhtiölain säädösten mukaan kustakin osakeryhmästä oli annettava osakekirja. Säännös on kumottu vuoden 2019 alusta. Vanhat osakekirjat korvataan huoneistotietojärjestelmään tehdyllä merkinnällä siirtymäajan kuluessa.
Penetraatio

Penetraatio tarkoittaa tilannetta jossa ihmisen kehon aukkoon, kuten vaginaan, peräaukkoon, tai suuhun, työnnetään ruumiinosa tai jokin muu esine. Penetraatio on isossa osassa ihmisten välistä seksiä ja lisääntymistä, jossa yleensä penis työnnetään vaginaan.
Penetraatio ei kuitenkaan ole yhtäkuin seksi, vaan yksi monista tavoista toteuttaa ja harrastaa seksiä. Penetraatio voi tapahtua myös esimerkiksi seksuaalisen hyväksikäytön yhteydessä, jolloin se ei ole seksiä, vaan raiskaus.
Määrittely.
Penis-vagina penetraatiosta käytetään yleensä termiä yhdyntä tai emätinyhdyntä. Peräaukon penetraatio on puolestaan osa anaaliseksiä. Penetraatiota, jossa käytetään suuta, kutsutaan muun muassa fellaatioksi, suihinotoksi tai oraaliseksiksi. Suuseksissä penetraatio voi olla esimerkiksi penis toisen ihmisen suussa, tai kielellä vaginan penetroiminen.
Esimerkkejä penetraatiosta.
Toista ihmistä voi penetroida esimerkiksi omilla ruumiinosillaan (penis, sormet), seksileluilla (dildo, anaalitappi), tai muilla esineillä (kurkku, pamppu).
Asiakas-palvelin-arkkitehtuuri

Asiakas-palvelin-arkkitehtuuri on ohjelmistoarkkitehtuuri, jossa tietokoneverkossa olevat asiakasohjelmat ovat yhteydessä keskitettyyn palvelinohjelmaan.
Esimerkiksi verkkoselain on asiakasohjelma ja WWW-palvelin on palvelinohjelma.
Asiakaat ovat työasemia tai henkilökohtaisia tietokoneita ja palvelimet ovat jossakin muualla verkossa, usein tehokkaammilla tietokoneilla. Ideaalitapauksessa palvelin toteuttaa on standardoidun läpinäkyvän rajapinnan (tietoliikenneprotokolla), jolloin asiakkaan ei tarvitse tuntea palvelimen toteutusta. 
Koska asiakas- ja palvelintietokoneet ovat toisistaan riippumattomia laitteita malli on täysin eri suurtietokoneissa käytetystä mallista, jossa tyhmä pääte vain kommunikoi keskuskoneen kanssa.
Termillä voidaan myös tarkoittaa mitä vain kahteen tai useampaan prosessiin jaettua tietojenkäsittelyä.
Termien varhainen lähde on hajautettua tiedostojärjestelmää koskeva artikkeli "Separating Data From Function in a Distributed File System" vuodelta 1978.
Ominaispiirteitä.
Eräitä mallin ominaispiirteitä:
Miika Mehmet

Miika Mehmet (s. 1978 Vaasa) on suomalainen uransa lopettanut vapaaottelija ja entinen ammattirikollinen. Mehmet syyllistyi vuonna 2011 Loimaalla tapahtuneeseen rahankuljetusauton ryöstöyritykseen, josta hänet tuomittiin viideksi ja puoleksi vuodeksi vankeuteen. Aikaisemmin Mehmet oli kuulunut Cannonball MC -moottoripyöräkerhoon. Hän vapautui vankilasta vuonna 2014 ja on työskennellyt sen jälkeen muun muassa Kriminaalihuollon tukisäätiössä ja Helsinkimission väkivallantekijöihin keskittyvässä Aggredi-hankkeessa. Vuonna 2020 ilmestyi Seppo Lampelan kirjoittama kirja "Väkivallan perintö", joka käsittelee Mehmetin aikaisempaa rikollista elämää. 
Vapaaottelu-urallaan vuosina 1999–2016 Mehmet otteli kahdeksan kertaa ja voitti otteluistaan kolme. Vuonna 2005 hän otteli Cage Warriors 13: Strike Force 2 -tapahtumassa ja hävisi Michael Bispingille teknisellä tyrmäyksellä.